title: Komisjoni rakendusmäärus (EL) 2017/1238, 7. juuli 2017, millega kehtestatakse registreerimisnõue Hiina Rahvavabariigist pärit teatava korrosioonikindla terase impordi suhtes

text:
               8.7.2017

               ET

               Euroopa Liidu Teataja

               L 177/39

         KOMISJONI RAKENDUSMÄÄRUS (EL) 2017/1238,
   7. juuli 2017,
   millega kehtestatakse registreerimisnõue Hiina Rahvavabariigist pärit teatava korrosioonikindla terase impordi suhtes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „alusmäärus“), eriti selle artikli 14 lõiget 5,
   olles teavitanud liikmesriike
   ning arvestades järgmist:

               (1)

               9. detsembril 2016 teatas Euroopa Komisjon (edaspidi „komisjon“) Euroopa Liidu Teatajas avaldatud teates (2) teatava Hiina Rahvavabariigist (edaspidi „Hiina“) imporditava korrosioonikindla terase dumpinguvastase menetluse algatamisest pärast seda, kui Euroopa Teraseühendus EUROFER (edaspidi „kaebuse esitaja“) oli esitanud 25. oktoobril 2016. aastal kaebuse tootjate nimel, kelle toodang moodustab rohkem kui 25 % teatava korrosioonikindla terase kogutoodangust liidus.

         1.   VAATLUSALUNE TOODE

               (2)

               Uurimisalune toode on Hiina Rahvavabariigist pärit teatav korrosioonikindel teras.

               (3)

               Korrosioonikindel teras hõlmab rauast või legeerimata terasest või muust legeerterasest lehtvaltstooteid, mis on: alumiiniumiga desoksüdeeritud; kuumsukeldusgalvaanimise teel pinnatud või kaetud tsingi ja/või alumiiniumiga ja mitte mõne muu metalliga; keemiliselt passiveeritud; mis sisaldavad massiprotsentides: 0,015–0,170 % süsinikku, 0,015–0,100 % alumiiniumi, kuni 0,045 % nioobiumi, kuni 0,010 % titaani ning kuni 0,010 % vanaadiumi; rullides, mõõtu lõigatud lehed ja kitsad ribad.
               Vaatlusalune toode ei hõlma järgmist:

                           —

                           roostevabast terasest, elektrotehnilisest räniterasest ja kiirlõiketerasest tooted;

                           —

                           edasi töötlemata kuum- või külmvaltsitud tooted.

               (4)

               Vaatlusalune toode kuulub praegu CN-koodide ex 7210 41 00, ex 7210 49 00, ex 7210 61 00, ex 7210 69 00, ex 7212 30 00, ex 7212 50 61, ex 7212 50 69, ex 7225 92 00, ex 7225 99 00, ex 7226 99 30 ja ex 7226 99 70 (TARICi koodid: 7210410020, 7210490020, 7210610020, 7210690020, 7212300020, 7212506120, 7212506920, 7225920020, 7225990022, 7225990035, 7225990092, 7226993010, 7226997094) alla.

         2.   TAOTLUS

               (5)

               Kaebuse esitaja esitas alusmääruse artikli 14 lõike 5 kohase registreerimistaotluse 24. mail 2017. Kaebuse esitaja nõudis, et vaatlusaluse toote impordi suhtes kehtestataks registreerimisnõue, et edaspidi saaks kõnealuse impordi suhtes kohaldada meetmeid alates selle registreerimise kuupäevast.

         3.   REGISTREERIMISE ALUS

               (6)

               Vastavalt alusmääruse artikli 14 lõikele 5 võib komisjon anda tolliasutustele korralduse astuda impordi registreerimiseks vajalikud sammud, et edaspidi oleks võimalik sellise impordi vastu meetmeid võtta. Impordi registreerimiskohustuse võib kehtestada pärast liidu tootmisharu vastavat taotlust, mis sisaldab piisavat tõendusmaterjali, õigustamaks sellist sammu.

               (7)

               Kaebuse esitaja väidab, et registreerimine on põhjendatud, kuna vaatlusaluse toote dumpinguhinnaga import jätkub, ja et importijad on teadlikud pikka aega kestnud dumpingust, mis kahjustab asjaomast liidu tootmisharu. Kaebuse esitaja väidab peale selle, et Hiinast pärit import kahjustab liidu tootmisharu, ning et kõnealuse impordi tase on oluliselt tõusnud, seda isegi uurimisperioodi järel, ning see kahjustab tõsiselt dumpinguvastase tollimaksu leevendavat mõju, kui sellist tollimaksu kohaldatakse.

               (8)

               Komisjon on seisukohal, et importijad olid või oleksid pidanud olema teadlikud eksportijate rakendatavast dumpingust. Kaebus sisaldab selle kohta piisavalt esmapilgul usutavaid tõendeid, mida rõhutati ka kõnealuse menetluse algatamise teates (3). Kaebuse mittekonfidentsiaalses versioonis hinnati Hiinast pärit impordi dumpingumarginaaliks 50 %. Kaebuses esitatud tõendid dumpingu kohta põhinevad võrdlusriigiks valitud Kanada tootja hinnateabe alusel kindlaksmääratud normaalväärtuste võrdlusel liitu ekspordiks müüdava vaatlusaluse toote ekspordihinnaga (tehasehindade tasemel). Hiina ekspordihind määrati kindlaks 2012. aasta augustist kuni 2016. aasta aprillini liidu turule eksportinud Hiina tootjate esitatud teabe alusel.

               (9)

               Arvestades väidetava dumpingu ulatust, on põhjust järeldada, et importijad on või pidanuks olema olukorrast teadlikud.

               (10)

               Peale selle esitas kaebuse esitaja nii kaebuses kui ka registreerimistaotluses piisavaid tõendeid pressiteadetena, milles kirjeldatakse Hiina eksportijate dumpingutegevust ja mille esmapilgul usutavat teavet ei oleks importijad pidanud eirama. Läbivaatamistaotluses viidatakse ka kaubanduse kaitsemeetmetele, sealhulgas kolmandates riikides praegu kohaldatavatele dumpinguvastastele meetmetele.

               (11)

               Pärast menetluse algatamist 2016. aasta detsembris täheldati kuu keskmise impordimahu kasvu üle 50 %, kui võrrelda ajavahemikku 2015. aasta oktoobrist 2016. aasta septembrini (s.o uurimisperioodi) ajavahemikuga 2017. aasta jaanuarist aprillini (s.o algatamisjärgse ajaga). Täiendavalt esitatud esmapilgul usutavad tõendid näitavad turuosa ja laovarude suurenemist.

               (12)

               Peale selle sisaldab kaebus piisavaid esmapilgul usutavaid tõendeid kahju tekitamise kohta ning uurimise raames esitatud teabes, sh registreerimistaotluses, on esitatud tõendeid selle kohta, et kõnealuse impordi jätkuv kasv põhjustaks täiendavat kahju. Arvestades ajastust, võivad dumpinguhinnaga impordi mahu suurenemine ja muud asjaolud (näiteks algses kaebuses ära näidatud ülemäärane tootmisvõimsus Hiinas ning Hiina eksportijate hinnakäitumine) tõenäoliselt kahjustada tõsiselt mis tahes lõplike tollimaksude leevendavat mõju, välja arvatud juhul, kui neid kohaldatakse tagasiulatuvalt. Peale selle on käesoleva menetluse algatamist ning Hiinast pärit impordi hindade ja mahu senist arengut arvestades mõistlik eeldada, et vaatlusaluse toote impordi tase võib enne võimalike ajutiste meetmete vastuvõtmist veelgi tõusta ja importijad võivad kiiresti varusid koguda.

         4.   MENETLUS

               (13)

               Eespool esitatust lähtuvalt on komisjon jõudnud järeldusele, et taotluse esitaja on esitanud piisavalt esmapilgul usutavaid tõendeid, et kehtestada vaatlusaluste toodete impordi registreerimise nõue kooskõlas alusmääruse artikli 14 lõikega 5.

               (14)

               Kõigil huvitatud isikutel palutakse teha oma seisukohad kirjalikult teatavaks ja esitada asjakohased tõendid. Lisaks sellele võib komisjon huvitatud isikud ära kuulata, kui nad esitavad kirjaliku taotluse, milles on näidatud, et neil on selleks konkreetsed põhjused.

         5.   REGISTREERIMINE

               (15)

               Vastavalt alusmääruse artikli 14 lõikele 5 tuleks vaatlusaluse toote impordi suhtes kehtestada registreerimisnõue selle tagamiseks, et kui uurimise tulemusena kehtestatakse dumpinguvastased tollimaksud, oleks neid tollimakse vastavate tingimuste täitmise korral võimalik kooskõlas dumpinguvastase alusmääruse artikli 10 lõikega 4 registreeritud impordilt sisse nõuda tagasiulatuvalt.

               (16)

               Kaebuse esitaja hindas kaebuses vaatlusaluse toote keskmiseks dumpingumarginaaliks ligikaudu 50 % ja keskmiseks hindade allalöömise marginaaliks 37,8–41,0 %. Võimaliku tulevikus kehtestatava kohustuse hinnanguline suurus on sätestatud Hiina jaoks kaebuse põhjal hinnatud subsideerimistasemel, st 37,8–41,0 % vaatlusaluse toote CIF-impordihinnast.

         6.   ISIKUANDMETE TÖÖTLEMINE

               (17)

               Registreerimise käigus kogutud isikuandmeid töödeldakse vastavalt Euroopa Parlamendi ja nõukogu määrusele (EÜ) nr 45/2001 (4),

         ON VASTU VÕTNUD KÄESOLEVA MÄÄRUSE:
   Artikkel 1
   1.   Tolliasutustele antakse käesolevaga määruse (EL) 2016/1036 artikli 14 lõike 5 kohaselt korraldus võtta asjakohased meetmed, et registreerida teatava Hiina Rahvavabariigist pärit korrosioonikindla terase import liitu, mis hõlmab rauast, legeerterasest või legeerimata terasest lehtvaltstooteid, mis on: alumiiniumiga desoksüdeeritud; kuumsukeldusgalvaanimise teel pinnatud või kaetud tsingi ja/või alumiiniumiga ja mitte mõne muu metalliga; keemiliselt passiveeritud; mis sisaldavad massiprotsentides: 0,015–0,170 % süsinikku, 0,015–0,100 % alumiiniumi, kuni 0,045 % nioobiumi, kuni 0,010 % titaani ning kuni 0,010 % vanaadiumi; rullides, mõõtu lõigatud lehed ja kitsad ribad, välja arvatud:

               —

               roostevabast terasest, elektrotehnilisest räniterasest ja kiirlõiketerasest tooted;

               —

               edasi töötlemata kuum- või külmvaltsitud tooted;

         ning mis praegu kuuluvad CN-koodide ex 7210 41 00, ex 7210 49 00, ex 7210 61 00, ex 7210 69 00, ex 7212 30 00, ex 7212 50 61, ex 7212 50 69, ex 7225 92 00, ex 7225 99 00, ex 7226 99 30 ja ex 7226 99 70 (TARICi koodid: 7210410020, 7210490020, 7210610020, 7210690020, 7212300020, 7212506120, 7212506920, 7225920020, 7225990022, 7225990035, 7225990092, 7226993010, 7226997094) alla.
   Registreerimisnõue aegub üheksa kuu möödumisel käesoleva määruse jõustumise kuupäevast.
   2.   Kõigil huvitatud isikutel palutakse kirjalikult teatavaks teha oma seisukohad, esitada asjaomased tõendid või taotleda ärakuulamist 20 päeva jooksul käesoleva määruse avaldamise kuupäevast.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. juuli 2017

            Komisjoni nimel

            president

         Jean-Claude JUNCKER

      (1)  ELT L 176, 30.6.2016, lk 21.

      (2)  ELT C 459, 9.12.2016, lk 17.

      (3)  ELT C 459, 9.12.2016, lk 17 (algatamisteate punkt 3).

      (4)  Euroopa Parlamendi ja nõukogu 18. detsembri 2000. aasta määrus (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT L 8, 12.1.2001, lk 1).


title: Komisjoni rakendusmäärus (EL) nr 311/2014, 25. märts 2014 , teatavate kaupade klassifitseerimise kohta kombineeritud nomenklatuuris

text:
               27.3.2014

               ET

               Euroopa Liidu Teataja

               L 91/12

      KOMISJONI RAKENDUSMÄÄRUS (EL) nr 311/2014,
   25. märts 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:

               (1)

               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

               (2)

               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

               (3)

               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

               (4)

               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.

               (5)

               Käesoleva määrusega ette nähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. märts 2014

            Komisjoni nimel presidendi eest

            komisjoni liige

         Algirdas ŠEMETA

      (1)  EÜT L 256, 7.9.1987, lk 1.

      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).

      LISA

                  Kauba kirjeldus

                  Klassifikatsioon
                  (CN-kood)

                  Põhjused

                  (1)

                  (2)

                  (3)

                              1.

                              Seade heli taasesitamiseks ja töötlemiseks. Seadme korpuse mõõtmed on ligikaudu 43 × 15 × 8 cm.
                              Seade on varustatud CD-lugeja ja heliväljundiga. Seadmel on reguleerimisnupud, surunupud, liugurid ja väike vedelkristallkuvar (LCD).
                              Seadmega saab heli töödelda, st ühendada sujuvalt kokku korduvaid helilõike, kasutada hilistamist ning käivitada helifaili eelnevalt kindlaksmääratud kohast (stutter starts). Seadmel on ka detektor, mis näitab löökide arvu minutis ja liugseadur.
                              Seade on mõeldud asjaarmastajatele heli taasesitamiseks ja töötlemiseks.

                  8519 81 35

                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8519, 8519 81 ja 8519 81 35 sõnastusega.
                  Seadmel on kaks alternatiivset funktsiooni (heli taasesitamine ja töötlemine), kuid XVI jaotise märkuse 3 kohaselt tuleb selle klassifitseerimisel lähtuda seadme põhifunktsioonist.
                  Võttes arvesse seadme objektiivseid omadusi, st asjaolu, et helifailide jaoks on vaid üks sisend (CD-lugeja) ja et helitöötlusvõimalused on piiratud, on seadme põhifunktsioon heli taasesitamine.
                  Seepärast tuleb seade klassifitseerida CN-koodi 8519 81 35 alla kui laserlugemisseadmega muu helisalvestus- ja -taasesitusseade.

                              2.

                              Seade heli taasesitamiseks ja töötlemiseks/miksimiseks (mikserpult). Seadme korpuse mõõtmed on ligikaudu 40 × 32 × 10 cm.
                              Seade on varustatud CD-lugeja ning mitme liidesega (USB, heliväljundid, SD-kaardi lugeja). Sellel on reguleerimisnupud, surunupud, liugurid ja 6,1-tolline vedelkristall-kuvar (LCD).
                              Seadmega saab heli töödelda ja miksida. Muu hulgas võimaldab seade

                                          —

                                          kasutada detektorit, et loendada löökide arvu minutis;

                                          —

                                          käivitada helifaili eelnevalt kindlaksmääratud kohast;

                                          —

                                          määrata reaalajas koht, kust helifaili esitamist alustatakse;

                                          —

                                          kasutada eelsalvestatud helilõike;

                                          —

                                          kasutada neljalöögilisi eelsalvestatud helilõike;

                                          —

                                          valida helifailis koht, kuhu saab igal ajal naasta, et käivitada helifail samast kohast uuesti.

                                    Seade on ette nähtud kasutamiseks elukutselistele DJ-dele heli taasesitamiseks, töötlemiseks ja miksimiseks.
                              Taasesitamiseks, töötlemiseks ja miksimiseks kasutatavad helifailid võivad olla salvestatud mitmesugustele andmekandjatele (CD-lugeja, automaatne andmetöötlusseade, USB-mälupulk või SD-kaart).
                              Seadet saab kasutada iseseisvalt või koos automaatse andmetöötlusseadmega.

                  8543 70 90

                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8543, 8543 70 ja 8543 70 90 sõnastusega.
                  Kuigi seadmel on kaks samaväärset funktsiooni (heli taasesitamine ja töötlemine/miksimine), tuleb selle klassifitseerimisel lähtuda XVI jaotise märkuse 3 kohaselt seadme põhifunktsioonist.
                  Võttes arvesse seadme objektiivseid omadusi (mitu tehnilist lahendust heli töötlemiseks ja miksimiseks, võimalus miksida erinevatelt andmekandjatelt pärit helifaile), seadme ehitust ja kontseptsiooni, on heli töötlemine ja miksimine seadme põhifunktsioonid. Seega ei või toodet klassifitseerida rubriiki 8519.
                  Seepärast tuleb seade klassifitseerida CN-koodi 8543 70 90 alla, kui mujal grupis 85 nimetamata elektriseade, mis täidab iseseisvaid tööoperatsioone.


title: Komisjoni rakendusmäärus (EL) nr 102/2013, 4. veebruar 2013 , millega muudetakse määrust (EL) nr 206/2010 seoses Ameerika Ühendriike käsitleva kandega nende kolmandate riikide, territooriumide või nende osade loetelus, kust on lubatud Euroopa Liitu tuua elusaid kabiloomi, ning muudetakse veterinaarsertifikaadi „POR-X” näidist ja vesikulaarse stomatiidi kontrolliprotokolle  EMPs kohaldatav tekst

text:
               5.2.2013

               ET

               Euroopa Liidu Teataja

               L 34/4

         KOMISJONI RAKENDUSMÄÄRUS (EL) nr 102/2013,
   4. veebruar 2013,
   millega muudetakse määrust (EL) nr 206/2010 seoses Ameerika Ühendriike käsitleva kandega nende kolmandate riikide, territooriumide või nende osade loetelus, kust on lubatud Euroopa Liitu tuua elusaid kabiloomi, ning muudetakse veterinaarsertifikaadi „POR-X” näidist ja vesikulaarse stomatiidi kontrolliprotokolle
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 26. aprilli 2004. aasta direktiivi 2004/68/EÜ (millega kehtestatakse loomatervishoiu eeskirjad teatavate elusate kabiloomade impordile ühendusse ja transiidile ühenduse kaudu, muudetakse direktiive 90/426/EMÜ ja 92/65/EMÜ ja tunnistatakse kehtetuks direktiiv 72/462/EMÜ), (1) eriti selle artikli 3 lõike 1 esimest ja teist lõiku, artikli 6 lõike 1 esimest lõiku, artikli 7 punkti e, artiklit 9 ja artikli 13 lõike 1 punkti e,
   ning arvestades järgmist:

               (1)

               Direktiivis 2004/68/EÜ on sätestatud loomatervishoiu nõuded teatavate elusate kabiloomade impordile Euroopa Liitu ja transiidile Euroopa Liidu kaudu. Selles on sätestatud, et kõnealuse määruse I lisas loetletud elusate kabiloomade importimiseks liitu volitatud kolmandatest riikidest võidakse sätestada konkreetseid sätteid, sh veterinaarsertifikaatide näidiseid.

               (2)

               Komisjoni 12. märtsi 2010. aasta määruses (EL) nr 206/2010, millega kehtestatakse nende kolmandate riikide, territooriumide või nende osade loetelud, kust on lubatud Euroopa Liitu tuua teatavaid loomi ja värsket liha, ning veterinaarsertifitseerimise nõuded, (2) on muu hulgas sätestatud veterinaarsertifitseerimise nõuded teatavate direktiivi 2004/68/EÜ I lisas loetletud elus sõraliste liikide saadetiste toomiseks liitu. Määruse (EL) nr 206/2010 I lisas on sätestatud selliste kolmandate riikide, territooriumide ja nende osade loetelu, kust on lubatud selliseid saadetisi liitu tuua. Samuti on selles sätestatud nende saadetistega kaasnevate veterinaarsertifikaatide näidised.

               (3)

               Praegu võib kabiloomi tuua liitu ainult nendest kolmandatest riikidest või piirkondadeks jaotamise puhul nendest kolmandate riikide osadest, kus vesikulaarset stomatiiti ei ole esinenud vähemalt kuue kuu jooksul enne loomade saatmist.

               (4)

               Ameerika Ühendriigid taotlesid luba elusate aretus- ja nuumsigade liitu toomiseks.

               (5)

               Ühendriigid on teatanud vesikulaarse stomatiidi puhangutest. Need puhangud on olnud juhuslikud ja esinenud ainult teatavates piirkondades. Vesikulaarse stomatiidi liitu sissetoomise oht elussigade impordil kõnealusest kolmandast riigist on kaduvväike, kui rakendatakse Maailma Loomatervishoiu Organisatsiooni (OIE) maismaaloomade tervishoiu eeskirja peatükis 8.15.6 kirjeldatud bioohutuse meetmeid, mis hõlmavad sigade hoidmist ekspordieelsel perioodil haigusest vabades ruumides, vektorkaitse rakendamist ekspordieelsel karantiiniperioodil ja transpordil laadimiskohta ning kõigi eksporditavate loomade kontrollimist.

               (6)

               Seetõttu tuleks muuta määruse (EL) nr 206/2010 I lisa 1. osa, et lisada Ühendriigid selliste kolmandate riikide, territooriumide ja nende osade loetellu, kust on lubatud liitu tuua elus kabiloomi, märkides ära asjakohased tagatised seoses vesikulaarse stomatiidi suhtes kontrollimisega. Nimetatud tagatiste täitmist tuleks kinnitada elusate aretus- ja nuumsigade veterinaarsertifikaadis, mis on loomadega kaasas nende liitu toomisel.

               (7)

               Veterinaarsertifikaadi näidist „POR-X”, mis on ettenähtud elusate kodusigade importimiseks ja mis on sätestatud määruse (EL) nr 206/2010 I lisa 2. osas, tuleks seetõttu vastavalt muuta, et viia sisse ekspordieelse hoidmise ja karantiini tingimused ning laboratoorse uuringu nõuded.

               (8)

               Lisaks on määruse (EL) nr 206/2010 artiklis 5 sätestatud, et kui kõnealuse määruse I lisas esitatud veterinaarsertifikaatidega on nõutav proovide võtmine ja uuringud, siis viiakse need läbi vastavalt kõnealuse lisa 6. osas esitatud materjalide ja katsemenetluste standardimise juhenditele. Seetõttu on vaja muuta määruse (EL) nr 206/2010 I lisa 6. osa, et lisada sellesse vesikulaarse stomatiidi kohta asjakohane juhend ja katsemenetlus. Uuring tuleks teha ja seda tuleks tõlgendada vastavalt rahvusvahelise kaubanduse jaoks ettenähtud vesikulaarse stomatiidi seroloogiliste testide juhendile, mis on esitatud OIE maismaaloomade diagnostiliste testide ja vaktsiinide käsiraamatu peatükis 2.1.19.

               (9)

               Seepärast tuleks määrust (EL) nr 206/2010 vastavalt muuta.

               (10)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 206/2010 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. veebruar 2013

            Komisjoni nimel

            president

         José Manuel BARROSO

      (1)  ELT L 139, 30.4.2004, lk 321.

      (2)  ELT L 73, 20.3.2010, lk 1.

      LISA
      Määruse (EÜ) nr 206/2010 I lisa muudetakse järgmiselt.

                  1)

                  1. osasse lisatakse Ühendriikide kohta järgmine kirje:

                              „US – Ameerika Ühendriigid

                              US-0

                              Kogu riik

                              POR-X

                              D”

                  2)

                  2. osa muudetakse järgmiselt.

                              a)

                              Veterinaarsertifikaadi näidist „POR-X” käsitlev tekst asendatakse järgmisega:

                                          „ „POR-X”

                                          :

                                          veterinaarsertifikaadi näidis kodusigade (Sus scrofa) kohta, kes on ette nähtud impordijärgselt aretamiseks ja/või tootmiseks või transiidiks läbi liidu ühest kolmandast riigist teise kolmandasse riiki.”

                              b)

                              Lisatagatiste (SG) loetellu lisatakse järgmine tekst:

                                          „ „D”

                                          :

                                          vesikulaarse stomatiidi kontrollimisega seotud tagatised loomade puhul, kes on sertifitseeritud vastavalt veterinaarsertifikaadi näidisele POR-X (punkt II.2.1.b).”

                              c)

                              Veterinaarsertifikaadi näidis „POR-X” asendatakse järgmisega:
                              „Näidis POR-X

                  3)

                  6. osasse lisatakse järgmine tekst:
                  „Vesikulaarne stomatiit (VS)

                  Viiruse neutralisatsiooni test tuleks teha vastavalt vesikulaarse stomatiidi testi juhenditele, mis on esitatud OIE maismaaloomade diagnostiliste testide ja vaktsiinide käsiraamatu peatükis 2.1.19.
                  Seerumeid, mis taksitavad tsütopaatilise efekti (TPE) teket lahjenduse 1:32 või suurema lahjenduse juures, loetakse vesikulaarse stomatiidi viiruse antikehasid sisaldavateks.”


title: Komisjoni rakendusmäärus (EL) 2015/2426, 18. detsember 2015, millega muudetakse määrust (EL) 2015/1998 seoses kolmandate riikidega, mille julgestusstandardid on tunnistatud samaväärseteks Euroopa tsiviillennundusjulgestuse ühiste põhistandarditega (EMPs kohaldatav tekst)

text:
               22.12.2015

               ET

               Euroopa Liidu Teataja

               L 334/5

         KOMISJONI RAKENDUSMÄÄRUS (EL) 2015/2426,
   18. detsember 2015,
   millega muudetakse määrust (EL) 2015/1998 seoses kolmandate riikidega, mille julgestusstandardid on tunnistatud samaväärseteks Euroopa tsiviillennundusjulgestuse ühiste põhistandarditega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. märtsi 2008. aasta määrust (EÜ) nr 300/2008, mis käsitleb tsiviillennundusjulgestuse ühiseeskirju ja millega tunnistatakse kehtetuks määrus (EÜ) nr 2320/2002, (1) eriti selle artikli 4 lõiget 3,
   ning arvestades järgmist:

               (1)

               Komisjoni määrusega (EÜ) nr 272/2009 (2) täiendatakse määruse (EÜ) nr 300/2008 lisas sätestatud tsiviillennundusjulgestuse ühiseid põhistandardeid.

               (2)

               Sama määrusega (EÜ) nr 272/2009 pannakse komisjonile kohustus tunnustada kolmandate riikide julgestusstandardite samaväärsust kõnealuse määruse lisa E osas sätestatud kriteeriumide kohaselt.

               (3)

               Komisjoni rakendusmääruse (EL) 2015/1998 (3) lisas on loetelud kolmandad riigid, kelle julgestusstandardid on tunnistatud samaväärseks ühiste põhistandarditega.

               (4)

               Komisjon on kontrollinud, et ka Kanada ja Montenegro täidavad määruse (EÜ) nr 272/2009 lisa E osas sätestatud kriteeriume.

               (5)

               Seepärast tuleks rakendusmäärust (EL) 2015/1998 vastavalt muuta.

               (6)

               Tuleks ette näha asjakohane ajavahemik enne käesoleva määruse kohaldamist, võttes arvesse asjaolu, et võib olla vaja teha muutusi lennujaamade käitamises ja/või taristus.

               (7)

               Käesoleva määrusega ette nähtud meetmed on kooskõlas määruse (EÜ) nr 300/2008 artikli 19 lõike 1 kohaselt loodud tsiviillennundusjulgestuse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) 2015/1998 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 29. veebruarist 2016.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. detsember 2015

            Komisjoni nimel

            presidendi eest

            komisjoni liige

         Violeta BULC

      (1)  ELT L 97, 9.4.2008, lk 72.

      (2)  Komisjoni määrus (EÜ) nr 272/2009, 2. aprill 2009, millega täiendatakse Euroopa Parlamendi ja nõukogu määruse (EÜ) nr 300/2008 lisas sätestatud tsiviillennundusjulgestuse ühiseid põhistandardeid (ELT L 91, 3.4.2009, lk 7).

      (3)  Komisjoni rakendusmäärus (EL) 2015/1998, 5. november 2015, millega nähakse ette üksikasjalikud meetmed lennundusjulgestuse ühiste põhistandardite rakendamiseks (ELT L 299, 14.11.2015, lk 1).

      LISA
      Lisa muudetakse järgmiselt.

                  1)

                  3. peatüki liide 3-B asendatakse järgmisega:

                     „LIIDE 3-B

                  ÕHUSÕIDUKI JULGESTUS

                     KOLMANDAD RIIGID NING MUUD RIIGID JA TERRITOORIUMID, KELLE SUHTES VASTAVALT EUROOPA LIIDU TOIMIMISE LEPINGU ARTIKLILE 355 EI KOHALDATA KÕNEALUSE ALUSLEPINGU KOLMANDA OSA VI JAOTIST NING KEDA TUNNUSTATAKSE TSIVIILLENNUNDUSJULGESTUSE ÜHISTE PÕHISTANDARDITEGA SAMAVÄÄRSEID JULGESTUSSTANDARDEID KOHALDAVANA

                  Õhusõidukite julgestusega seoses tunnustatakse järgmisi kolmandaid riike ning muid riike ja territooriume, kelle suhtes vastavalt Euroopa Liidu toimimise lepingu artiklile 355 ei kohaldata kõnealuse aluslepingu kolmanda osa VI jaotist, tsiviillennundusjulgestuse ühiste põhistandarditega samaväärseid julgestusstandardeid kohaldavana:

                                 Kanada

                                 Fääri saared (Vagari lennujaam)

                                 Gröönimaa (Kangerlussuaqi lennujaam)

                                 Guernesey

                                 Mani saar

                                 Jersey

                                 Montenegro

                                 Ameerika Ühendriigid

                        Komisjon teavitab pädevaid asutusi viivitamata, kui ta saab teavet, mis viitab sellele, et kolmandas riigis või muus asjaomases riigis või asjaomasel territooriumil kohaldatavad julgestusstandardid, mis mõjutavad oluliselt liidu üldist lennundusjulgestustaset, ei ole enam samaväärsed ühiste lennundusjulgestuse põhistandarditega.
                  Liikmesriikide pädevaid asutusi teavitatakse viivitamata, kui komisjonil on sellist teavet meetmete, sealhulgas kompenseerivate meetmete kohta, mis kinnitab, et kolmandas riigis või muus asjaomases riigis või asjaomasel territooriumil kohaldatavate asjakohaste lennundusjulgestusstandardite samaväärsus on taastatud.”;

                  2)

                  4. peatüki liide 4-B asendatakse järgmisega:

                     „LIIDE 4-B

                  REISIJAD JA KÄSIPAGAS

                     KOLMANDAD RIIGID NING MUUD RIIGID JA TERRITOORIUMID, KELLE SUHTES VASTAVALT EUROOPA LIIDU TOIMIMISE LEPINGU ARTIKLILE 355 EI KOHALDATA KÕNEALUSE ALUSLEPINGU KOLMANDA OSA VI JAOTIST NING KEDA TUNNUSTATAKSE TSIVIILLENNUNDUSJULGESTUSE ÜHISTE PÕHISTANDARDITEGA SAMAVÄÄRSEID JULGESTUSSTANDARDEID KOHALDAVANA

                  Reisijate ja käsipagasiga seoses tunnustatakse järgmisi kolmandaid riike ning muid riike ja territooriume, kelle suhtes vastavalt Euroopa Liidu toimimise lepingu artiklile 355 ei kohaldata kõnealuse aluslepingu kolmanda osa VI jaotist, tsiviillennundusjulgestuse ühiste põhistandarditega samaväärseid julgestusstandardeid kohaldavana:

                                 Kanada

                                 Fääri saared (Vagari lennujaam)

                                 Gröönimaa (Kangerlussuaqi lennujaam)

                                 Guernesey

                                 Mani saar

                                 Jersey

                                 Montenegro

                                 Ameerika Ühendriigid

                        Komisjon teavitab pädevaid asutusi viivitamata, kui ta saab teavet, mis viitab sellele, et kolmandas riigis või muus asjaomases riigis või asjaomasel territooriumil kohaldatavad julgestusstandardid, mis mõjutavad oluliselt liidu üldist lennundusjulgestustaset, ei ole enam samaväärsed ühiste lennundusjulgestuse põhistandarditega.
                  Liikmesriikide pädevaid asutusi teavitatakse viivitamata, kui komisjonil on sellist teavet meetmete, sealhulgas kompenseerivate meetmete kohta, mis kinnitab, et kolmandas riigis või muus asjaomases riigis või asjaomasel territooriumil kohaldatavate asjakohaste lennundusjulgestusstandardite samaväärsus on taastatud.”;

                  3)

                  5. peatüki liide 5-A asendatakse järgmisega:

                     „LIIDE 5-A

                  REGISTREERITUD PAGAS

                     KOLMANDAD RIIGID NING MUUD RIIGID JA TERRITOORIUMID, KELLE SUHTES VASTAVALT EUROOPA LIIDU TOIMIMISE LEPINGU ARTIKLILE 355 EI KOHALDATA KÕNEALUSE ALUSLEPINGU KOLMANDA OSA VI JAOTIST NING KEDA TUNNUSTATAKSE TSIVIILLENNUNDUSJULGESTUSE ÜHISTE PÕHISTANDARDITEGA SAMAVÄÄRSEID JULGESTUSSTANDARDEID KOHALDAVANA

                  Registreeritud pagasiga seoses tunnustatakse järgmisi kolmandaid riike ning muid riike ja territooriume, kelle suhtes vastavalt Euroopa Liidu toimimise lepingu artiklile 355 ei kohaldata kõnealuse aluslepingu kolmanda osa VI jaotist, tsiviillennundusjulgestuse ühiste põhistandarditega samaväärseid julgestusstandardeid kohaldavana:

                                 Kanada

                                 Fääri saared (Vagari lennujaam)

                                 Gröönimaa (Kangerlussuaqi lennujaam)

                                 Guernesey

                                 Mani saar

                                 Jersey

                                 Montenegro

                                 Ameerika Ühendriigid

                        Komisjon teavitab pädevaid asutusi viivitamata, kui ta saab teavet, mis viitab sellele, et kolmandas riigis või muus asjaomases riigis või asjaomasel territooriumil kohaldatavad julgestusstandardid, mis mõjutavad oluliselt liidu üldist lennundusjulgestustaset, ei ole enam samaväärsed ühiste lennundusjulgestuse põhistandarditega.
                  Liikmesriikide pädevaid asutusi teavitatakse viivitamata, kui komisjonil on sellist teavet meetmete, sealhulgas kompenseerivate meetmete kohta, mis kinnitab, et kolmandas riigis või muus asjaomases riigis või asjaomasel territooriumil kohaldatavate asjakohaste lennundusjulgestusstandardite samaväärsus on taastatud.”;

                  4)

                  6. peatüki liide 6-F asendatakse järgmisega:

                     „LIIDE 6-F

                  KAUP JA POST
                  6-Fi

                     KOLMANDAD RIIGID NING MUUD RIIGID JA TERRITOORIUMID, KELLE SUHTES VASTAVALT EUROOPA LIIDU TOIMIMISE LEPINGU ARTIKLILE 355 EI KOHALDATA KÕNEALUSE ALUSLEPINGU KOLMANDA OSA VI JAOTIST NING KEDA TUNNUSTATAKSE TSIVIILLENNUNDUSJULGESTUSE ÜHISTE PÕHISTANDARDITEGA SAMAVÄÄRSEID JULGESTUSSTANDARDEID KOHALDAVANA

                  Kauba ja postiga seoses tunnustatakse järgmisi kolmandaid riike riikidena, kus kohaldatakse tsiviillennundusjulgestuse ühiste põhistandarditega samaväärseid julgestusstandardeid.

                     Montenegro

                  Komisjon teavitab pädevaid asutusi viivitamata, kui ta saab teavet, mis viitab sellele, et kolmandas riigis või muus asjaomases riigis või asjaomasel territooriumil kohaldatavad julgestusstandardid, mis mõjutavad oluliselt liidu üldist lennundusjulgestustaset, ei ole enam samaväärsed ühiste lennundusjulgestuse põhistandarditega.
                  Liikmesriikide pädevaid asutusi teavitatakse viivitamata, kui komisjonil on sellist teavet meetmete, sealhulgas kompenseerivate meetmete kohta, mis kinnitab, et kolmandas riigis või muus asjaomases riigis või asjaomasel territooriumil kohaldatavate asjakohaste lennundusjulgestusstandardite samaväärsus on taastatud.
                  6-Fii

                     KOLMANDAD RIIGID NING MUUD RIIGID JA TERRITOORIUMID, KELLE SUHTES VASTAVALT EUROOPA LIIDU TOIMIMISE LEPINGU ARTIKLILE 355 EI KOHALDATA KÕNEALUSE ALUSLEPINGU KOLMANDA OSA VI JAOTIST JA KELLELT EI NÕUTA ACC3 STAATUST, ON LOETLETUD KOMISJONI RAKENDUSOTSUSES C(2015) 8005

                  6-Fiii

                     VALIDEERIMISTEGEVUS, MIDA TEOSTAVAD KOLMANDAD RIIGID NING MUUD RIIGID JA TERRITOORIUMID, KELLE SUHTES VASTAVALT EUROOPA LIIDU TOIMIMISE LEPINGU ARTIKLILE 355 EI KOHALDATA KÕNEALUSE ALUSLEPINGU KOLMANDA OSA VI JAOTIST, NING MIS TUNNUSTATAKSE ELi LENNUNDUSJULGESTUSE VALIDEERIMISEGA SAMAVÄÄRSEKS.

                  Asjakohaseid sätteid ei ole veel vastu võetud.”


title: Komisjoni rakendusmäärus (EL) 2017/1468, 11. august 2017, millega muudetakse komisjoni määrust (EL) nr 354/2011, millega avatakse teatavaid Bosniast ja Hertsegoviinast pärinevaid kalu ja kalandustooteid hõlmavad liidu tariifikvoodid ja sätestatakse nende haldamine

text:
                  12.8.2017

                  ET

                  Euroopa Liidu Teataja

                  L 209/15

            KOMISJONI RAKENDUSMÄÄRUS (EL) 2017/1468,
      11. august 2017,
      millega muudetakse komisjoni määrust (EL) nr 354/2011, millega avatakse teatavaid Bosniast ja Hertsegoviinast pärinevaid kalu ja kalandustooteid hõlmavad liidu tariifikvoodid ja sätestatakse nende haldamine
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 58 lõiget 1,
      ning arvestades järgmist:

                  (1)

                  Nõukogu andis otsusega (EL) 2017/75 (2) (edaspidi „otsus“) loa ühelt poolt Euroopa ühenduste ja selle liikmesriikide ning teiselt poolt Bosnia ja Hertsegoviina vahelisele stabiliseerimis- ja assotsieerimislepingule (edaspidi „leping“) Horvaatia Vabariigi Euroopa Liiduga ühinemise arvesse võtmiseks lisatud protokolli („protokoll“) liidu ja selle liikmesriikide nimel allkirjastamiseks. Kõnealuse otsuse alusel kohaldati eespool nimetatud protokolli ajutiselt alates 1. veebruarist 2017 (3).

                  (2)

                  Protokolli artiklis 3 on sätestatud, et teatavatele Bosniast ja Hertsegoviinast pärit kaladele ja kalandustoodetele tuleb kooskõlas protokolli II lisaga anda liidu soodustused. Seepärast tuleks forelli, karpkala ja anšoovise tariifikvoodi mahtu suurendada vastavalt 440, 10 ja 20 tonni võrra.

                  (3)

                  Protokolli II lisa kohaselt tuleks liidu tariifikvoote kohaldada täies mahus 2017. aasta suhtes.

                  (4)

                  Kooskõlas komisjoni rakendusmäärusega (EL) 2015/2447 (4) peaks lepingu II lisas esitatud tariifikvoote haldama komisjon vabasse ringlusse lubamise deklaratsioonide aktsepteerimise kuupäevade kronoloogilise järjekorra alusel.

                  (5)

                  Seepärast tuleks määrust (EL) nr 354/2011 (5) vastavalt muuta.

                  (6)

                  Protokolli alusel loodud kvoodisüsteemi sujuva kohaldamise ja haldamise tagamiseks tuleks käesoleva määruse kohaldamist alustada samal kuupäeval protokolli ajutise kohaldamisega.

                  (7)

                  Käesoleva määrusega ette nähtud meetmed on kooskõlas tolliseadustiku komitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Määrust (EL) nr 354/2011 muudetakse järgmiselt.

                  1)

                  Artikkel 2 asendatakse järgmisega:
                  „Artikkel 2
                  Lisas esitatud tariifikvoote hallatakse vastavalt komisjoni rakendusmääruse (EL) 2015/2447 (*1) artiklitele 49–54.

                     (*1)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).“"

                  2)

                  Lisa asendatakse käesoleva määruse lisas esitatud tekstiga.

            Artikkel 2
      Käesolev määrus jõustub kolmandal päeval pärast selle avaldamist Euroopa Liidu Teatajas.
      Seda kohaldatakse alates 1. veebruarist 2017.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 11. august 2017

               Komisjoni nimel

               president

            Jean-Claude JUNCKER

         (1)  ELT L 269, 10.10.2013, lk 1.

         (2)  Nõukogu 21. novembri 2016. aasta otsus (EL) 2017/75 ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahelisele stabiliseerimis- ja assotsieerimislepingule Horvaatia Vabariigi Euroopa Liiduga ühinemise arvesse võtmiseks lisatud protokolli liidu ja selle liikmesriikide nimel allkirjastamise ja ajutise kohaldamise kohta (ELT L 12, 17.1.2017, lk 1).

         (3)  ELT L 12, 17.1.2017, lk 22.

         (4)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).

         (5)  Komisjoni 12. aprilli 2011. aasta määrus (EL) nr 354/2011, millega avatakse teatavaid Bosniast ja Hertsegoviinast pärinevaid kalu ja kalandustooteid hõlmavad liidu tariifikvoodid ja sätestatakse nende haldamine (ELT L 98, 13.4.2011, lk 1).

         LISA
         „
               LISA
               Kombineeritud nomenklatuuri klassifitseerimise üldreeglitest olenemata on toote kirjelduse sõnastus vaid soovituslik ning käesolevas lisas sätestatav soodustuskava on määratud kindlaks vastavalt toote CN-koodile. Kui osutatud CN-koodil on eesliide „ex“, määratakse soodustuskava nii CN-koodi kui ka vastava kirjelduse põhjal.
               KALA JA KALANDUSTOOTED

                           Jrk

                           CN-kood

                           TARICi alamrubriik

                           Kauba kirjeldus

                           Aasta tariifikvoodi maht
                           (netomass tonnides)

                           Kvoodi tollimaksumäär

                           09.1594

                           0301 91

                           Forellid (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache ja Oncorhynchus chrysogaster): elus; värsked või jahutatud; külmutatud; kuivatatud, soolatud või soolvees, suitsutatud; fileed ja muu kalaliha; inimtoiduks kõlblik kalajahu, -pulber ja -graanulid

                           500

                           Tollimaksuvaba

                           0302 11

                           0303 14

                           0304 42

                           0304 52 00

                           10

                           0304 82

                           0304 99 21

                           11 , 12 , 20

                           0305 10 00

                           10

                           0305 39 90

                           10

                           0305 43 00

                           0305 59 85

                           61

                           0305 69 80

                           61

                           09.1595

                           0301 93 00

                           Karpkalalised (Cyprinus spp., Carassius spp., Ctenopharyngodon idellus, Hypophthalmichthys spp., Cirrhinus spp., Mylopharyngodon piceus, Catla catla, Labeo spp., Osteochilus hasselti, Leptobarbus hoeveni, Megalobrama spp.) elus; värsked või jahutatud; külmutatud; kuivatatud, soolatud või soolvees, suitsutatud; fileed ja muu kalaliha; inimtoiduks kõlblik kalajahu, -pulber ja -graanulid

                           140

                           Tollimaksuvaba

                           0302 73 00

                           0303 25 00

                           0304 39 00

                           20

                           0304 51 00

                           10

                           0304 69 00

                           20

                           0304 93 90

                           10

                           0305 10 00

                           20

                           0305 31 00

                           10

                           0305 44 90

                           10

                           0305 52 00

                           10

                           0305 64 00

                           10

                           09.1596

                           0301 99 85

                           80

                           Hammasahven (Dentex dentex) ja besuugod (Pagellus spp.): elus; värsked või jahutatud; külmutatud; kuivatatud, soolatud või soolvees, suitsutatud; fileed ja muu kalaliha; inimtoiduks kõlblik kalajahu, -pulber ja -graanulid

                           30

                           Tollimaksuvaba

                           0302 85 10

                           0303 89 50

                           0304 49 90

                           60

                           0304 59 90

                           40

                           0304 89 90

                           30

                           0304 99 99

                           20

                           0305 10 00

                           30

                           0305 39 90

                           70

                           0305 49 80

                           40

                           0305 59 85

                           65

                           0305 69 80

                           65

                           09.1597

                           0301 99 85

                           22

                           Kiviahvenlane (Dicentrarchus labrax) elus; värsked või jahutatud; külmutatud; kuivatatud, soolatud või soolvees, suitsutatud; fileed ja muu kalaliha; inimtoiduks kõlblik kalajahu, -pulber ja -graanulid

                           30

                           Tollimaksuvaba

                           0302 84 10

                           0303 84 10

                           0304 49 90

                           70

                           0304 59 90

                           45

                           0304 89 90

                           40

                           0304 99 99

                           70

                           0305 10 00

                           40

                           0305 39 90

                           80

                           0305 49 80

                           50

                           0305 59 85

                           67

                           0305 69 80

                           67

                           09.1598

                           1604 13 11

                           Töödeldud või konserveeritud sardiinid

                           50

                           6 %

                           1604 13 19

                           1604 20 50

                           10 , 19

                           09.1599

                           1604 16 00

                           Töödeldud või konserveeritud anšoovised

                           70

                           12,5 %

                           1604 20 40

                     “


title: Komisjoni rakendusmäärus (EL) nr 1035/2014, 25. september 2014 , teatavate kaupade klassifitseerimise kohta kombineeritud nomenklatuuris

text:
               1.10.2014

               ET

               Euroopa Liidu Teataja

               L 287/3

         KOMISJONI RAKENDUSMÄÄRUS (EL) nr 1035/2014,
   25. september 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:

               (1)

               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

               (2)

               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

               (3)

               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

               (4)

               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja nõukogu määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.

               (5)

               Käesoleva määrusega ette nähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. september 2014

            Komisjoni nimel

            presidendi eest

            maksunduse ja tolliliidu peadirektoraadi peadirektor

         Heinz ZOUREK

      (1)  EÜT L 256, 7.9.1987, lk 1.

      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).

      LISA

                  Kauba kirjeldus

                  Klassifikatsioon
                  (CN-kood)

                  Põhjendus

                  (1)

                  (2)

                  (3)

                              1.

                              Niklipõhisest sulamist turbiiniratas, millel on radiaalselt paiknevad labad ja keskel rumm, et seda saaks paigaldada heitgaaside turboülelaaduri võllile.
                              Ratas on turbiini osa, mis muundab turbiini sisenevate mootori heitgaaside energia pöördliikumiseks, mis veab turboülelaaduri kompressori ratast.

                      (1) Vt foto 1.

                  8411 99 00

                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkuse 2 punktiga b ning CN-koodide 8411 ja 8411 99 00 sõnastusega.
                  Klassifitseerimine rubriiki 8414 kompressori osana on välistatud, kuna turbiiniratas on osa, mida saab kasutada ainult või peamiselt rubriiki 8411 kuuluvas heitgaasiturbiinis (vt ka HSi selgitavad märkused, rubriik 8414, välistus a, ning kombineeritud nomenklatuuri selgitavad märkused, alamrubriik 8414 90 00).
                  Turbiiniratas tuleb seepärast klassifitseerida CN-koodi 8411 99 00 alla kui gaasiturbiini osa.

                              2.

                              Mitteväärismetallist turbiinikorpus, milles on õõnsus turbiiniratta jaoks ning avad heitgaaside sisselaske- ja väljalasketoru jaoks.
                              Korpus on turbiini osa, milles on turbiiniratas, mis võimaldab muundada turbiini sisenevate mootori heitgaaside energia pöördliikumiseks, mis veab turboülelaaduri kompressori ratast.

                      (1) Vt foto 2.

                  8411 99 00

                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkuse 2 punktiga b ning CN-koodide 8411 ja 8411 99 00 sõnastusega.
                  Klassifitseerimine rubriiki 8414 kompressori osana on välistatud, kuna turbiini korpus on osa, mida saab kasutada ainult või peamiselt rubriiki 8411 kuuluvas heitgaasiturbiinis (vt ka HSi selgitavad märkused, rubriik 8414, välistus a, ning kombineeritud nomenklatuuri selgitavad märkused, alamrubriik 8414 90 00).
                  Turbiini korpus tuleb seepärast klassifitseerida CN-koodi 8411 99 00 alla kui gaasiturbiini osa.

                     Foto 1

                     Foto 2

         (1)  Fotod on üksnes illustratsiooniks.


title: Komisjoni rakendusmäärus (EL) nr 457/2012, 30. mai 2012 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               31.5.2012

               ET

               Euroopa Liidu Teataja

               L 141/14

         KOMISJONI RAKENDUSMÄÄRUS (EL) nr 457/2012,
   30. mai 2012,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Määruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruses (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. mai 2012

            Komisjoni nimel presidendi eest

            põllumajanduse ja maaelu arengu peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  AL

                  87,5

                  MA

                  64,6

                  TR

                  78,3

                  ZZ

                  76,8

                  0707 00 05

                  MK

                  54,8

                  TR

                  130,3

                  ZZ

                  92,6

                  0709 93 10

                  TR

                  107,0

                  ZZ

                  107,0

                  0805 10 20

                  EG

                  49,9

                  IL

                  73,2

                  MA

                  46,8

                  TR

                  52,1

                  ZA

                  69,4

                  ZZ

                  58,3

                  0805 50 10

                  TR

                  60,0

                  ZA

                  76,9

                  ZZ

                  68,5

                  0808 10 80

                  AR

                  113,2

                  BR

                  83,2

                  CA

                  161,4

                  CL

                  97,0

                  CN

                  100,9

                  NZ

                  140,0

                  US

                  203,7

                  UY

                  67,3

                  ZA

                  97,0

                  ZZ

                  118,2

                  0809 29 00

                  US

                  577,9

                  ZZ

                  577,9

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) nr 1119/2011, 31. oktoober 2011 , millega registreeritakse kaitstud päritolunimetuste ja kaitstud geograafiliste tähiste registris nimetus [ Brovada (KPN)]

text:
               8.11.2011

               ET

               Euroopa Liidu Teataja

               L 289/10

         KOMISJONI RAKENDUSMÄÄRUS (EL) nr 1119/2011,
   31. oktoober 2011,
   millega registreeritakse kaitstud päritolunimetuste ja kaitstud geograafiliste tähiste registris nimetus [„Brovada” (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 7 lõike 4 esimest lõiku,
   ning arvestades järgmist:

               (1)

               Vastavalt määruse (EÜ) nr 510/2006 artikli 6 lõike 2 esimesele lõigule avaldati Euroopa Liidu Teatajas Itaalia taotlus registreerida nimetus „Brovada” (2).

               (2)

               Kuna komisjon ei ole saanud ühtegi määruse (EÜ) nr 510/2006 artikli 7 kohast vastuväidet, tuleks kõnealune nimetus registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas esitatud nimetus registreeritakse.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. oktoober 2011

            Komisjoni nimel presidendi eest

            komisjoni liige

         Dacian CIOLOȘ

      (1)  ELT L 93, 31.3.2006, lk 12.

      (2)  ELT C 35, 4.2.2011, lk 19.

      LISA
      Aluslepingu I lisas loetletud inimtoiduks ettenähtud põllumajandustooted:

         Klass 1.6.   Puuviljad, köögiviljad ja teraviljad töötlemata ja töödeldud kujul

      ITAALIA
      Brovada (KPN)


title: Komisjoni rakendusmäärus (EL) nr 1034/2013, 24. oktoober 2013 , millega kiidetakse heaks fosfiini eraldava alumiiniumfosfiidi kasutamine toimeainena tooteliiki 20 kuuluvates biotsiidides EMPs kohaldatav tekst

text:
               25.10.2013

               ET

               Euroopa Liidu Teataja

               L 283/28

         KOMISJONI RAKENDUSMÄÄRUS (EL) nr 1034/2013,
   24. oktoober 2013,
   millega kiidetakse heaks fosfiini eraldava alumiiniumfosfiidi kasutamine toimeainena tooteliiki 20 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
   ning arvestades järgmist:

               (1)

               Komisjoni määrusega (EÜ) nr 1451/2007 (2) on kehtestatud selliste toimeainete loetelu, mida on vaja hinnata seoses nende võimaliku kandmisega Euroopa Parlamendi ja nõukogu direktiivi 98/8/EÜ (3) I, IA või IB lisasse. Alumiiniumfosfiid kuulub sellesse loetellu.

               (2)

               Alumiiniumfosfiidi on hinnatud direktiivi 98/8/EÜ artikli 11 lõike 2 kohaselt seoses selle kasutamisega toodetes, mis kuuluvad kõnealuse direktiivi V lisas määratletud tooteliiki 23 (muude selgroogsete tõrje), mis vastab määruse (EL) nr 528/2012 V lisas määratletud tooteliigile 20.

               (3)

               Referentliikmesriigiks määratud Saksamaa esitas 23. juulil 2010 komisjonile pädeva asutuse aruande ja soovituse vastavalt määruse (EÜ) nr 1451/2007 artikli 14 lõigetele 4 ja 6.

               (4)

               Komisjon ja liikmesriigid on pädeva asutuse aruande läbi vaadanud. Määruse (EÜ) nr 1451/2007 artikli 15 lõike 4 kohaselt lisati läbivaatuse tulemused 27. septembril 2013 alalises biotsiidide komitees hindamisaruandesse.

               (5)

               Nimetatud aruandest nähtub, et alumiiniumfosfiidi sisaldava biotsiidi kasutamisel tooteliiki 23 kuuluva tootena võib eeldada, et see vastab direktiivi 98/8/EÜ artikli 5 nõuetele.

               (6)

               Seepärast on asjakohane kiita heaks fosfiini eraldava alumiiniumfosfiidi kasutamine tooteliiki 20 kuuluvates biotsiidides.

               (7)

               Kuna hindamine ei hõlmanud nanomaterjale, ei tohiks heakskiitmine määruse (EL) nr 528/2012 artikli 4 lõike 4 kohaselt hõlmata kõnealuseid materjale.

               (8)

               Enne toimeaine heakskiitmist tuleks ette näha mõistlik ajavahemik, et liikmesriigid, huvitatud isikud ja komisjon saaksid vastavalt vajadusele valmistuda kaasnevate uute nõuete täitmiseks.

               (9)

               Käesoleva määrusega ettenähtud meetmed on kooskõlas alalise biotsiidide komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Kiidetakse heaks fosfiini eraldava alumiiniumfosfiidi kasutamine toimeainena tooteliiki 20 kuuluvates biotsiidides vastavalt lisas esitatud nõuetele ja tingimustele.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. oktoober 2013

            Komisjoni nimel

            president

         José Manuel BARROSO

      (1)  ELT L 167, 27.6.2012, lk 1.

      (2)  Komisjoni määrus (EÜ) nr 1451/2007, 4. detsember 2007, Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta (ELT L 325, 11.12.2007, lk 3).

      (3)  Euroopa Parlamendi ja nõukogu direktiiv 98/8/EÜ, 16. veebruar 1998, mis käsitleb biotsiidide turuleviimist (EÜT L 123, 24.4.1998, lk 1).

      LISA

                  Tavanimetus

                  IUPACi nimetus
                  Identifitseerimisnumbrid

                  Toimeaine minimaalne puhtusaste (1)

                  Heakskiitmise kuupäev

                  Heakskiitmise lõppkuupäev

                  Tooteliik

                  Eritingimused (2)

                  Fosfiini eraldav alumiiniumfosfiid

                  IUPACi nimetus: alumiiniumfosfiid
                  EÜ nr: 244–088-0
                  CASi nr: 20859-73–8

                  830 g/kg

                  1. juuli 2015

                  30. juuni 2025

                  20

                  Toote hindamisel pööratakse eritähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole käsitletud toimeaine riskide hindamisel.
                  Lubade andmisel kohaldatakse järgmisi tingimusi.

                              1)

                              Tooteid müüakse vaid vastava koolitusega kutsetöötajatele ja neid võivad kasutada vaid vastava koolitusega kutsetöötajad.

                              2)

                              Pidades silmas toote ohtlikkust kasutajatele, tuleb võtta asjakohased riskivähendamismeetmed. Kõnealused meetmed hõlmavad muu hulgas isikukaitsevahendite kasutamist, toote paigaldamiseks asjakohaste vahendite kasutamist ja toote esitamist sellisel kujul, et kasutaja puutuks tootega kokku vaid lubataval määral.

                              3)

                              Pidades silmas toote ohtlikkust muudele maismaaloomadele kui sihtliigid, tuleb võtta asjakohased riskivähendamismeetmed. Kõnealused meetmed hõlmavad muu hulgas toote kasutamisest loobumist piirkondades, kus leidub ka muid urgudes elavaid imetajaid peale sihtliikide.

         (1)  Selles veerus osutatud puhtusaste oli selle toimeaine minimaalne puhtusaste, mida kasutati määruse (EL) nr 528/2012 artikli 8 kohasel hindamisel. Turule lastud tootes oleva toimeaine puhtusaste võib olla samasugune või erinev, kui on tõendatud, et toimeaine on tehniliselt samaväärne hinnatud toimeainega.

         (2)  Määruse (EL) nr 528/2012 VI lisas sätestatud ühtsete põhimõtete rakendamiseks vajalike hindamisaruannete sisu ja järeldused on kättesaadavad komisjoni veebisaidil http://ec.europa.eu/comm/environment/biocides/index.htm